Seks meter høj og fire meter bred troner en træcylinder op nede i det østjyske. Langt fra de vante rammer i Aalborg er Kunsten nemlig rykket på Smukfest. Her udstillet de værket Spiralen, hvor publikum har mulighed for at træde ind i en mørk spiral. Her mødes de af et fyrværkeri af farver, der nok godt kunne minde om en tur ud i rummet. - Vi vil gerne give en god og sjov kunstoplevelse og skabe interesse for for kunst, fortæller direktør for Kunsten, Gitte Ørskou. Både store som små vover sig ud på rejsen gennem spiralen. Det er 3 år Kunsten et på Smukfest. - Det er sjovt som museum at komme ud af de vante rammer, siger Gitte Ørskou. Når den sidste sang et sunget og de sidste øl drukket  i Skanderborg, rykker Spiralen videre til Mors, hvor besøgende ved Kulturmødet også får mulighed for at opleve uendeligheden. - Vi har gjort det til vores kendetegn at komme rundt i landet med vores kunst, og man kan sagtens få en god oplevelse med kunst rundt om i landet, selvom man aldrig før har besøgt et museum.

Referat:
Kunsten har disse dage slået sig med på dette års Smukfest med værket Spiralen. De vil gerne skabe interesse for kunst og vise, at det altså godt kan være sjovt.